google/wiki40b huggingface dataset:
Nattens jegere

Handling

John Grant arbeider som lærer i den australske ødemarken. Han er trett av jobben og lengter desperat tilbake til storbyen. Under julehøytiden søker han inn til nærmeste by. Her spiller han bort pengene sine og havner i selskap med en gruppe primitive og desillusjonerte menn med stort alkoholforbruk. Primitiviteten kulminerer i en meningsløs og bestialsk kengurujakt. Han blir dratt dypere inn i den meningsløse tilværelsen til denne gruppen og ender opp mer desillusjonert enn han var. Håpet om å bli forflyttet til storbyen virker fjernere enn noen gang.

Om filmen

Nattens jegere hadde premiere på Filmfestivalen i Cannes i 1971 og ble nominert til Gullpalmen. Den ble vist som en av klassikerne ved samme filmfestival i 2009.
Filmen ble lenge omtalt som «Australias tapte store film». Dette fordi den var utilgjengelig på video inntil 2009 og ble heller aldri vist på TV i denne perioden. Til tross for gode skussmål i utlandet fikk filmen fikk en svært begrenset visning på australske kinoer da den først kom, og hverken publikum eller de australske kritikerne likte den. Årsaken skal ha vært at mange australiere opplevde at filmen fremstilte dem som primitive og brutale.
Den ble satt opp på kino i Norge under tittelen Nattens jegere. I 1982 ble den utgitt på leievideo av A-Video under tittelen Opprøret.
Ambrogio Lorenzetti

Liv og verk

Sammen med broren Pietro Lorenzetti utførte Ambrogio Lorenzetti et antall fresker med religiøse motiv, i hovedsak i Siena og Assisi. Det første beviset på timeglassets eksistens finnes i et av hans malerier, «Den gode styrelsen» (omkring 1338). Han døde sannsynligvis av byllepest.
Lorenzetti forente Sienaskolens maleri med den florentinske kunsten. Han oppnådde en fordypning av Giottos og Simone Martinis motiv og stil. Kjennetegnende for hans tidlige verker er klare og faste former og en ren og kraftig fargegjengivelse. Hans senere arbeider viser en romoppfatning som er nær en perspektivisk fremstilling.
I Palazzo Pubblico i Siena utførte Lorenzetti arbeider i Sala dei Nove samt fresker i loggiaen og i Sala del Mappamondo.
Vigrafjorden

Vigrafjorden er fjord i kommunene Giske og Haram på Sunnmøre. Den ligger øst for øya Vigra, som den er oppkalt etter, i Giske og sørvest for Lepsøya/Løvsøya i Haram. Fjorden strekker seg fra Norskehavet i vest cirka 10 kilometer sørøstover til Store-Kalvøy og Bjørnøya (Haram). På det dypeste er fjorden 181 meter.
Ålesund lufthavn, Vigra ligger på vestsiden av fjorden, på øya Vigra. Bygda Roald ligger litt nord for flyplassen.
Norwich terrier

Om rasen

Norwich terrieren er en av de minste terrierne og har eksistert i Øst-England i over hundre år. På slutten av 1800-tallet hadde studentene ved Cambridge-universitetet hunden som maskot, men den ble ikke utstilt som en egen rase før 1935. Norwich er en typisk sjefete terrier som har høye tanker om sin egen betydning. Til tross for dette er den en fin familiehund som går godt sammen med eldre barn. Den er ikke fullt så vanskelig å dressere som andre terriere og følger villig med på lange turer. Rasen er sunn og fri for de fleste skavanker.
På 1800-tallet fantes det flokker med små, røde terriere som hadde utviklet seg fra irske terriere. Norwich terrieren stammer kanskje fra disse eller fra den utdødde Trumpington-terrieren.

Kilder

Litteratur: Alle verdens hunder av Bruce Fogle, Spektrum forlag, 2005.
Det matematisk-naturvitenskapelige fakultet (UiB)

Det matematisk-naturvitenskapelige fakultet er ett av syv fakultet ved Universitetet i Bergen. Fakultetet har omlag 3000 studenter. Det blir gitt undervisning på bachelor-, master- og doktorgradsnivå. Fakultetet har åtte institutt som er grunnstammen for forsking og undervisning. Ved fakultetet er det tilsatt 830 forskere fra 61 nasjoner (2017).
Fakultetet utfører også forskning og utdanning innen områder som går på tvers av fagdisiplinene. Fakultetet er vertskap for to av UiBs tre hovedsatsinger: Marin, klima og energiomstilling.
Britiske imperie- og samveldeleker 1962

De britiske imperie- og samveldeleker 1962 (British Empire and Commonwealth Games) var de sjuende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1954–1966) het (British Empire and Commonwealth Games). Lekene i 1962 ble arrangert i Perth i Western Australia i Australia i perioden 22. november til 1. desember 1962. Det var 863 utøvere fra 35 nasjoner som deltok i ti sporter. England ble beste nasjon med 29 gullmedaljer foran Australia med tjuesju.
Newtown St. Boswells

Historie

Selv om den heter Newtown («nybyen») er byen en eldre bosetning; etablert allerede på 1500-tallet. Den har tidligere kjent som Newtoune, Newtown of Eildon, Neuton og Newtown of Dryburgh. Tillegget har hovedsakelig vært for å adskille den fra St. Boswells.
Historisk har Newtown St Boswells var et sentrum for å male korn, og hadde flere vannmøller ved dens elver. Etter av jernbanen kom dit ble den også et regionalt kommunikasjonsenter og eksportør av levende storfe. Etter at stasjonen ble nedlagt i 1996 har betydningen av dette minsket kraftig.
Fra 1975 og fram til 1996 fungerte byen som adminstrasjonssenter myndighetene Borders Regional Council. Siden reformen av lokalstyre i Skottland, har byen vært sentrum for administrasjonen av regionen og hovedkvarteret for kommunen ligger i byen.
Wolfram

Historie

I 1779 gjettet Peter Woulfe at han hadde å gjøre med et nytt grunnstoff da han undersøkte mineralet wolframitt. I 1781, oppdaget Carl Wilhelm Scheele at en ny syre, wolframsyre, kan være laget av scheelitt (på den tiden kalt tungsten). Scheele og Torbern Bergman antydet at det kunne være mulig å få et nytt metall ved å redusere denne syren. I 1783 lyktes de spanske brødrene José og Fausto Elhuyar å isolere det nye stoffet. De er kreditert oppdagelsen av wolfram.
Navnet kommer av tysk wolf schaum, senere wolf rahm som betyr «ulvefråde».
Under 2. verdenskrig spilte wolfram en stor rolle på grunn av sine mange anvendelsesmuligheter i rustningsindustrien. Nøytrale Portugal som hadde de største europeiske forekomstene av wolframitt-malm, ble satt under press fra begge sider i konflikten.

Egenskaper

Rent wolfram er et hardt stålgrått til tinn-hvitt transisjonsmetall som kan kuttes med skjærfil. Av grunnstoffene har wolfram det nest høyeste smeltepunktet (etter karbon), det laveste damptrykket og den høyeste strekkfastheten (4 200 N/mm²). Wolfram har videre den laveste termiske utvidelseskoeffisienten av alle rene metaller. I uren form er det sprøtt og vanskelig å bearbeide. Det er meget korrosjonsbestandig, og det angripes nesten ikke av syrer. I romtemperert luft dannes et passiviserende oksidsjikt, men wolfram oksiderer ved høyere temperaturer.

Isotoper

Naturlig forekommende wolfram består av 5 isotoper, 3 stabile: ¹⁸⁰W (0,13%), ¹⁸²W (26,3%), ¹⁸⁶W (28,6%) og 2 ustabile: ¹⁸³W (14,3% og halveringstid 1,1 · 10¹⁷ år) og ¹⁸⁴W (30,67% og halveringstid 3 · 10¹⁷ år). De lange halveringstidene gjør at de 2 ustabile isotopene ofte betraktes som stabile. I tillegg finnes 30 kunstig fremstilte ustabile (og dermed radioaktive) isotoper hvorav de mest stabile er ¹⁸¹W – halveringstid 121,2 døgn, ¹⁸⁵W – halveringstid 75,1 døgn, ¹⁸⁸W – halveringstid 69,4 døgn, og ¹⁷⁸W – halveringstid 21,6 døgn. De resterende isotopene har alle halveringstider kortere enn 1 døgn, og de fleste kortere enn 1 time.
CAS-nummer: 7440-33-7
Roseby

Amfi Roseby er et kjøpesenter i Lingedalen, cirka en kilometer øst for Molde sentrum. Senteret åpnet 5. mars 1987, og har per 2018 74 butikker fordelt på drøyt 42 000 kvadratmeter salgsflate. Senteret  er delt i fem deler . Omsetningen var i 2015 på 928 millioner kroner.AMFI Roseby hadde i 2017 en omsetning på 995 millioner kroner. Forventet omsetning i 2018 er 1 milliard.
Fra åpningen var senteret eid av Molde-baserte Møresentrene, som i 2003 ble fusjonert med Amfi. Senteret har siden åpningen gjennomgått en rekke mindre ombygginger og utvidelser.
Atacamita

Utseende

Små (gjerne 4 - 6 millimeter), avlange, svarte og brungule praktbiller. Oversiden er kraftig punktert, dekkvingene med fine punktrader. Antennene er korte og tynne. Pornotum er rundet, litt bredere enn dekkvingene, som er litt innsnevret i midten.

Levevis

De voksne billene besøker gjerne blomster.

Utbredelse

Slekten er utbredt i det sørlige Sør-Amerika (Chile).
Sammen er vi dynamitt

Sammen er vi dynamitt er et samlealbum med Tomboy, Return, Viggo Sandvik og Kine Hellebust, utgitt i 1989. Tande-P og Elsa Lystad medvirker også på albumet.
Friidrett under Asialekene 2010

Friidrett under Asialekene 2010. Friidrett var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 21. og 27. november 2010. Det var 47 øvelser, tjuefire for menn og tjuetre for kvinner. 574 utøvere fra 41 nasjoner deltok og Kina ble beste nasjon med tretten gullmedaljer foran India og Brunei med fem hver.
Palaeophileurus fallax

Utseende

En middelsstor, avlang, halvmatt svart hornbille. Hodet er uten horn. Pronotum er svært grovt punktert, men uten midtfure eller knøler. Dekkvingene er matt svarte med fine punktstriper.
Artene i denne slekten er svært like og kan bare skilles med sikkerhet på hannenes kjønnsorganer, hunnene er neppe mulig å bestemme sikkert til art utfra utseendet.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er bare kjent fra Fransk Guyana.
Onychogleneini

Utseende

En ganske liten (mindre enn 10 millimeter), lysbrun trebukk. Hodet er ganske kort og bredt. Pronotum er mye smalere enn dekkvingene og tydelig lengre enn bredt, uten tenner eller knøler langs ytterkanten.

Levevis

Ingenting er kjent om artens biologi.

Utbredelse

Arten er kjent fra Filippinene.
Tons of Rock

Tons of Rock 2019

I 2019, etter fem år i Halden, ble festivalen arrangert Ekebergsletta for første gang i 2019.￼￼ Med band som de norske humorrockerne i Black Debbath (som åpnet festivalen) og legendene i KISS, Def Leppard, Volbeat, Satyricon, Mayhem og Dropkick Murphys. Festivalen ble kåret til Årets festival 2017 av Norske konsertarrangører.
Black Debbath, som forøvrig har deltatt på hver eneste Tons of Rock-festival, inkluderte en hyllest til Tons of Rock kalt «Tons of Rock» på platen Norsk Barsk Metal som ble utgitt i 2018.
Festivalen i 2019 fikk kritikk i etterkant da gressmatten på Ekebergsletta fikk skader på grunn av store installasjoner og tunge biler som vanskeliggjorde arbeidet med Norway Cup. Norway Cup har varslet økonomiske krav mot Tons of Rock-festivalen.
Mareminehollet

Mareminehollet eller Mareminehaalle eller Niels Klims hule ligger i Rothaugsfjellet i Sandviken i Bergen.
Bergen Byleksikon opplyser om at navnet har sammenheng med det danske mareminde, som kan bety heks eller havfrue; en slik skal ifølge sagnet ha bodd her inne. Det skal og ha vært brutt stein til ballast nedenfor på 1800-tallet og derav maremine i betydning steinbrudd ved sjøen ifølge Sandviksnytt nr 3 1963.
Mareminehollet har fått sin historie tilknyttet Ludvig Holbergs roman av 1741 Niels Klims reise til den underjordiske verden der Niels Klim drar på en underjordisk reise gjennom nettopp Mareminehollet etter hva tradisjonen forteller (omdiskutert ut fra at det og kan være via en ukjent huleinngang på Fløyen).
Mareminehollet begynner som en krypegang som etter 10 meter utvider seg til en liten mini hall med såvidt ståhøyde. Lenger inn er det neppe mulig å komme da Rothaugsfjellet også rommer et tilfluktsrom som ble skutt inn på tvers av hulen på 1960-tallet.
I anledning Ludvig Holbergs 300 års fødselsår ble det i 1984 anlagt en liten platting med trapp og benk og satt opp en minneplakett ved huleinngangen. Før denne tid var hulen mer ukjent, med unntak av at Sandviksgutter og Bergensere visste at her hadde bodd en havfrue den gang havet stod høyere og hulen lå i sjøkanten, eller kanskje en heks senere. Det verserte også historier om at man kunne gå inn hit og komme ut igjen på andre siden av byen eller på Fløyen.
Minneplaketten ved huleinngangen lyder:
"Ludvig Holberg 1684-1754"
"Nicolai Klimii iter subterraneum Mareminehollet"
"Her lot vår Ludvig Holberg Niels Klim ned deise -
så sier gammel Bergensk tradisjon -
som anfang til en underjordisk reise,
en lærerik, men farlig ekskursjon.
Baronen svek dog ei sin venn,
han tok ham – gjennom hollet – opp igjen!"
"Satt opp i 1984"
"Trehundreåret for Ludvig Holbergs fødsel"
Robert Mateja

Skiflyging

Bedre skulle det gå i skiflyging. Til tross for en ganske rotete stil, med mye veiving med armer etc., etablerte han seg som en god skiflyger. Han ble nr. 19 under skiflygings-VM i østerrikske Bad Mitterndorf i 2006. I det samme mesterskapet ble han nr. 8 med det polske laget. Han fikk som sagt med seg en av sine to 5. plasser fra Planica. Hans personlige rekord er på 205,5 meter.
Nebulasilvius

Utseende

Middelsstore (7-8 millimeter), rundede, brune skarabider. Hodet er bredt skovlformet med to korte tenner på forkanten. Pronotum er mye bredere enn langt, nesten rektangulært men med litt framskutte forhjørner. Dekkvingene er rundede, med rader av korte børster.

Levevis

Disse artene lever i fuktig skog (tåkeskog).

Utbredelse

Artene er bare kjent fra Eastern Cape i Sør-Afrika.
Gylandstunnelen

Gylandstunnelen er en jernbanetunnel som er 5 717 meter lang. Den ligger på Sørlandsbanen mellom Storekvina og Gyland stasjoner.
Tunnelen er den 3. lengste på Sørlandsbanen og den 9. lengste jernbanetunnelen i Norge. Den ble åpnet i 1943 da Sørlandsbanen ble åpnet på strekningen frem til Moi. Største tillatte hastighet er 130 km/t.
Hale

Hale, rumpe, rove, svans, stjert, styv eller skjert er en smal, ofte piskelignende fortsettelse av dyrs bakkropp, nær anus, eller halefjær hos fugl og halefinne hos fisk. 
Hos alle virveldyr er halen en naturlig forlengelse av ryggraden (halebeinet). Virkelig hale finnes bare hos ryggstrengdyr. Hos andre dyregrupper med langstrakt form, fortsetter tarmen gjennom hele organismen og ender ut bakerst, eller halen består av hår eller en slags følehorn (haletråd). Hale er sterkt tilbakedannet hos menneske og menneskeaper, og mangler helt hos springpadder. Hos fugler er selve halen kort og krøllet opp i en klump, og det vi kaller hale hos fugl er en stjert eller et vele som vokser ut som lange eller korte fjær (styrefjær) eller som en fjærdusk. Hos hvaler og fisk avsluttes halen med en halefinne. Hos fisk og krypdyr kalles halen også for spord. Hos pattedyr der halen for en stor del består av hårvekst kalles den gjerne svans.

Halens funksjoner

Den originale funksjonen til virveldyrenes hale er å skape framdrift. Ulike haler kan ha flere funksjoner, hos landdyr er den i mange sammenhenger et viktig balanseredskap for dyra, eksempelvis hundedyr og kattedyr som løper fort, hoppende pungdyr som kenguruer og wallabyer, og fugler som flyr og bruker stjerten som balanseror og høyderor. Som sådan styres den til en viss grad av balansesenteret i hjernen, selv om den også kontrolleres av viljen. 
Hos noen dyr er halen eller svansen også et viktig redskap for å holde insekter unna (eksempelvis hester og kyr), samtidig som mange arter bruker den aktivt i kroppsspråket sitt (eksempelvis tiur, påfugl, rovpattedyr og hjortedyr). I likhet med fisk bruker hvaler og mange krypdyr halen (halefinnen) til å skape framdrift i vann med. Hos noen insekter fungerer dessuten halen som pusteorgan (eksempelvis vannskorpioner), spiseorgan, gripeorgan (eksempelvis noen apekatter og øgler) eller forplantningsorgan, mens den hos andre fungerer som forsvarsorgan (eksempelvis hos skorpioner, stikkveps og bier).
Teknisk tegning

Teknisk tegning er et utkast med plantegning over hvordan bygg, maskiner og anleggsprosjekt fungerer eller skal bygges.

Arbeidsoppgaver

En teknisk tegner arbeider med arbeidstegninger for bygg, maskiner og anleggsprosjeker eller kart, illustrasjoner og 3D-modeller. De bruker i stor grad dataverktøy, og er et bindeledd mellom prosjektplanleggere og de som bygger. En teknisk tegner kan du ha ulike stillingsbetegnelser; DAK-operatør, teknisk designer, BIM-tekniker, konstruksjonsdesigner, riftsplanlegger, bygglederassistent og programvaredesigner. Arbeidsområdene varierer, men fellestrekk er at en teknisk tegner er personen som tar et prosjekt fra planlegging til utførelse.

Arbeidssituasjon

Teknisk tegnere kan samarbeide med andre yrkesgrupper, deriblant ingeniører, dokumentører, entreprenører og arkitekter.

Utdanning

I Norge tilbys det utdanning som teknisk tegning, også kalt DAK-operatør eller BIM-tekniker ved fagskoler og fjernundervisningsinstituasjoner, eller du kan ta et kortere eller lengre kurs som tilbys i privatmarked. Opplæringen innen teknisk tegning inngår som et emne i utdanninger som arkitektur- og ingeniørutdanning. Det er mulig å ta høyere utdanning som teknisk tegner ved utenlandske utdanningsinstitusjoner.
Søster Cecilie

Merknad

Filmen er bevart og kan beskues i DFIs filmdatabase. Denne versjonen er uredigert, slik at scenene kommer i tilfeldig rekkefølge, og mangler også mellomtitler.
Yggdrasil (TV-serie)

Handling

Serien handler om de seks vennene Inga (Cecilie Aanstad Hem), Tora (Kristina Kleppan Jonstang), Pelle (Kristoffer Hansen), Bjøro (Hermann Kjøl Kristensen), Magnus (Martin Lervik Grøttland) og Anja (Henriette Gleditsch). Etter ungdomsskolen har de begynt på forskjellige videregående skoler rundt om i landet, men de møtes i skoleferier, så også denne ferien.
Pizzarestauranten Napoli er stamstedet til ungdommene. Ungdommenes gjensynsmøte på Napoli får skjebnesvangre følger når de blir innblandet i et skummelt oppgjør mellom en forsker og en folkeminnegransker.
Flekkefjorden

Flekkefjorden er en fjordarm av Dalsfjorden i Fjaler kommune i Sogn og Fjordane. Den strekker seg syv kilometer sørover til bygda Flekke, som den er oppkalt etter. Fjorden har innløp i nord mellom Hegreneset i øst og Leitaneset i vest. Litt inn i fjorden ligger bygda Haugland på østsida, noen kilometer nord for Flekke. Etter Flekke fortsetter fjorden sørover til Trollevika og et smalt sund inn til Fløsjøen. Sundet mellom Trollevika og Fløsjøen er bare 25 meter bredt og har sterk tidevannsstrøm.
Riksvei 607 går langs vestsida av fjorden, over fjorden ved det smale sundet og inn til Flekke.
Black Holes and Revelations

Black Holes and Revelations er det fjerde studioalbumet til det britiske rock/alternativ rock-bandet Muse, utgitt i 2006. «Starlight» ble gitt ut som singel rett etter konsert-opptredenen på European Music Awards i København.
Roskilde Universitet

Roskilde Universitet er et offentlig universitet i Roskilde i Danmark. Det ble opprettet som Roskilde Universitetscenter i 1972, og skiftet navn i 2008. Roskilde Universitet har 9 608 studenter per 2007, hvilket gjør det til Danmarks sjette største universitet. Det tilbyr naturvitenskapelige, humanistiske og samfunnsvitenskapelige utdannelser fra bachelornivå til ph.d.-nivå.
Ved siden av hovedinngangen til universitetet ligger Roskilde Universitetsbibliotek.
Kermanshah

Kermānshāh (farsi: کرمانشاه; kurdisk: کرماشان, Kirmaşan; også kalt Bakhtaran, Bākhtarān, Kermānshāhān og Qahremānshahr)) er hovedstaden i provinsen Kermanshah i Iran. Ved folketellingen i 2011 hadde byen 884.706 innbyggere i 198.117 familier. Kermānshāh ligger 525 km vest for Teheran, i den vestlige delen av Iran. Byen har et moderat fjellklima. Språkene brukt i byen er kermānshāhi-farsi, kermānshāhi-kurdisk , Kalhor kurdisk, Horami kurdisk ,Sorani , laki, og den mest utbredte religionen er sjiaislam. Verdensarvsstedet Bisutun-inskripsjonene ligger i nordøst av Kermānshāh.
Universitet og opplærings senter
Kermanshah har ni universiteter som Razi universitet (inkludert av mange fakulteter), Den Kermanshah Medisinske Universitet (inkludert av mange fakulteter), Industri universitet, Teknikk og folkeuniversitet, Payame noor universitet, Universitetet i Anvendt vitenskap og teknologi, kunst universitet, Azad universitet(inkludert av mange fakulteter), universitet for Lærer og kulturell også Kermanshah har 5 institutter.
Helse og sykehus
Kermanshah har 14 sykehus og mange spesielle offentlige og private klinikker og legesentre og helsebyråer.
The Otto Show

Handling

Bart og Milhouse går på en konsert med Spinal Tap, men den viser seg å være en stor fiasko og ender i et opprør. Bart er uansett imponert over de aldrende rockerne og ønsker å bli en rockegitarist selv.
Homer og Marge bestemmer seg for å kjøpe en gitar til Bart, men Bart strever veldig med å lære seg å spille på den. Den neste morgenen på skolebussen spør Bart Otto om han kan vise ham hvordan han spiller. Otto holder en liten jam session til passasjerene, mens bussen blokkerer all traffisken. Han mister imidlertid oversikten over tiden, og tvinges til å kjøre alt for fort til skolen. I det påfølgende kaoset presser skolebussen Spinal Taps buss av veien, og lander på siden i et kryss i byen. Flere personer ringer Springfield barneskole for å rapportere inn hendelsen, og Otto får en skjennepreken av rektor Skinner. Da politimannen Eddie ber om Ottos sertifikat for å kunne fullføre rapporten, blir han imidlertid tvunget til å innrømme at han ikke har et. Otto mister jobben, og Skinner tar over rollen som bussjåfør.
Ting går raskt nedover for Otto. Han stryker på oppkjøringa si, greier ikke å finne seg ny jobb, og blir kastet ut av leiligheten. Han ber familien Simpson om husrom til han kan finne seg en ny jobb, og får flytte inn i garasjen.
Otto blir en plage etterhvert som han blir komfortabel med å ligge henslengt inne i huset og spille på gitaren sin. Homer mister snart tålmodigheten med ham, og krever at han drar sin vei. Marge og Bart oppmuntrer imidlertid Otto til å forsøke seg på oppkjøringen èn gang til. Otto drar til biltilsynet for å ta prøven, men Patty og Selma Bouvier (søstrene til Marge) vil ikke la ham ta den. Otto forklarer at han må bevise noe ovenfor Homer, og da endrer de raskt mening og hjelper ham med å jukse på prøven. Det tar ikke lang tid før Otto består oppkjøringen og er tilbake på arbeid som sjåfør av skolebussen.
Risiko- og sårbarhetsanalyse

Risiko- og sårbarhetsanalyse eller (ROS-analyse) i plan- og bygningsloven er omtalt i § 4-3.
«Ved utarbeidelse av planer for utbygging skal planmyndigheten påse at risiko- og sårbarhetsanalyse gjennomføres for planområdet, eller selv foreta slik analyse. Analysen skal vise alle risiko- og sårbarhetsforhold som har betydning for om arealet er egnet til utbyggingsformål, og eventuelle endringer i slike forhold som følge av planlagt utbygging.»
Masken (1994)

Masken (The Mask) er en amerikansk Oscar-nominert spillefilm fra 1994 regissert av Chuck Russell. Filmen er basert på en tegneserie skapt av John Arcudi, Mike Richardson og Doug Mahnke og publisert av Dark Horse Comics. Jim Carrey spiller hovedrollen som Stanley Ipkiss. Filmen skiller seg klart fra tegneserien, som er svært brutal og voldelig.

Handling

Stanley Ipkiss er en ypperst normal og kjedelig bankmann. Han har null drag på damene og et liv som er gråere enn en regnværsdsg i London. Alt dette forandrer seg radikalt når Stanley finner en gammel maske med merkelige krefter. Når han tar den på, blir han forvandlet til en hemningsløs, skandaløs, uimotståelig og vannvittig morsom virvelvind. Han beveger seg fortere enn lynet, danser bedre enn Fred Astaire, bekjemper kriminalitet på sin egen måte og forteller husverten hvor skapet skal stå.
Idala

Idala er et tettsted i Lund kommune i Skåne län i Sverige. I 2010 hadde tettstedet 738 innbyggere.